**Անտոն Վլադիմիրովիչ Զացեպին** (ռուս.՝ Антон Зацепин, մայիսի 20, 1982(1982-05-20), Սեգեժա, Կարելիայի Հանրապետություն, ՌԽՖՍՀ, ԽՍՀՄ), ռուս երգիչ, պարող, դերասան, «Աստղերի ֆաբրիկա-4» նախագծի եզրափակչի մասնակից։

Կենսագրություն
--------------

Անտոնը մանկուց հետաքրքրվել է պարով։ Մեծանալով՝ նա որոշում է բացել բալետային պարերի էստրադային դպրոց, ինչում օգնեց մայրը, ով պրոֆեսիոնալ պարող է։ Մինչև Սանկտ Պետերբուրգի Կրուպսկայայի անվան մշակույթի և արվեստի ինստիտուտ ընդունվելն աշխատել է պարի դպրոց-ստուդիայում (էստրադային վարպետության և գեղարվեստական հաղորդակցման ֆակուլտետի «Պարարվեստ» բաժինը)։

2004 թվականին Սանկտ Պետերբուրգում Անտոն Զացեպինը մասնակցեց «Աստղերի ֆաբրիկա» նախագծի նախընտրական քասթինգին և գնաց Մոսկվա՝ մասնակցելու եզրափակիչ լսումներին, որտեղ էլ դարձավ «Աստղերի ֆաբրիկա-4» նախագծի մասնակից։ Նախագծի պրոդյուսերը Ռուսաստանի ժողովրդական արտիստ, կոմպոզիտոր Իգոր Կրուտոյն էր։ Անտոնը զբաղեցրեց երկրորդ տեղը։ Իգոր Նիկոլաևի «Книжки о любви» երգի համար «Եվգենի Օնեգինի» մոտիվներով նկարահանվեց տեսահոլովակ, որտեղ երգիչը «պուշկինյան» մորուքով խաղում էր 19-րդ դարի սովորական մարդու դեր։ Տեսահոլովակը նկարահանվել է Մոյկայում՝ Պուշկինի տուն-թանգարանում, որոշ ԶԼՄ-ների պնդմամբ՝ կադրում Զացեպինը ձեռքում պահել է բանաստեղծի փետրագրիչը։ 2004 թվականին Անտոնը Նադեժդա Կադիշևայի հետ «Широка река» երգի համար արժանացավ «Ոսկե գրոմոֆոն» մրցանակի։

Ամուսնալուծված է, ունի 1 դուստր՝ Ալեքսանդրա-Մարտա։

2014 թվականին Անտոնն ավարտեց Թատերական արվեստի ռուսական համալսարանը և պայմանագիր կնքեց «Хорошие люди» ձայնագրման լեյբլի հետ։ «Մոնոլիտ» ստուդիայի հետ համատեղ ստեղծեց «Ты знаешь» կոմպոզիցիան։ 2014 թվականի սեպտեմբերին նկարահանվեց տեսահոլովակը, իսկ հոկտեմբերին ռուսական էստրադայի աստղերի, ԶԼՄ-ների մասնակցությամբ տեղի ունեցավ տեսահոլովակի շնորհանդեսը։ Հետագայում Անտոնը ձայնագրեց նոր երգեր և շարունակեց «Զացեպին։ Վերադարձ» հյուրախաղային շրջագայությունը։

2015 թվականի սեպտեմբերին դադարեցրեց «Хорошие люди» լեյբլի հետ կնքված պայմանագիրը։

Սկավառակագրություն
------------------

### Ալբոմներ

* «Тобой одной» (2008)

Սինգլներ
--------

* Грязнули (Space4 խմբի մասնակցությամբ, 2012)
* Невозможно не любить (Space4 խմբի մասնակցությամբ, 2012)
* Корабли (Space4 խմբի մասնակցությամբ, 2013)
* Метель (2013)
* Кукла вуду (2013)
* Ты знаешь (2014)
* Олюшка (prod. Speen Beatz, 2015)

Տեսահոլովակներ
--------------

| Թվական | Տեսահոլովակ | Ռեժիսոր | Ալբոմ |
| --- | --- | --- | --- |
| 2004 | «Ниже ростом только Губин (համերգային)» | - | Тобой Одной |
| 2004 | «Книжки о любви» | Ալեքսանդր Իգուդին | Тобой одной |
| 2004 | «Широка река» (համերգային) | - | Тобой одной |
| 2005 | «Улетаю» | Վլադիսլավ Օպելյանց | Тобой Одной |
| 2008 | «Знаю, будем вместе» | Ռեզո Գիգինեիշվիլի | TBA |
| 2014 | «Ты знаешь» |  |  |
| 2015 | «Олюшка» | Ի․ Իվլև | TBA |

Ծանոթագրություններ
------------------

1. ↑  Антон ЗАЦЕПИН рассказал о причинах своего развода | Гуру Кен Шоу::: все о шоу бизнесе
2. ↑  Новый Вестник. Еженедельная газета. Электронная версия. Караганда. Казахстан "Статья "«Серьёзные отношения»
3. ↑  "Кадышева, Надежда .::. Артисты от А до Я. Музыкальный каталог .::. Русское Радио". Արխիվացված է the original 2016 թ․ մարտի 4-ին. Retrieved 2016 թ․ մարտի 5. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Официальный сайт Archived 2020-02-17 at the Wayback Machine.